|  |  |  |  |  |
| --- | --- | --- | --- | --- |
|   |   |   |   |   |
|   |  |   |   |   |
|   | **REBALANS FINANCIJSKOG PLANA ZA 2023.** |   |
|   | **OPĆI DIO** |   |
|   |  |  |  |   |
|   |   | usvojeno u prosincu 2022. |  prosinac 2023. |   |
|   |   | Financijski plan za 2023. | Rebalans |   |
|  | **PRIHODI UKUPNO** | **1.460.538** | **1.700.640** |   |
| **6** | **PRIHODI POSLOVANJA** | **1.460.538** | **1.700.640** |   |
| **7** | **PRIHODI OD NEFINANCIJSKE IMOVINE** | **0** | **0** |   |
|  | **RASHODI UKUPNO** | **1.550.538** | **1.635.724** |   |
| **3** | **RASHODI POSLOVANJA** | **1.535.013** | **1.612.864** |   |
| **4** | **RASHODI ZA NEFINANCIJSKU IMOVINU** | **15.525** | **22.860** |   |
|  | **RAZLIKA - VIŠAK / MANJAK** | **-90.000** | **64.916** |   |
|  |  |  |  |   |
|   |   | Financijski plan za 2023. | Rebalans |   |
| **DONOS** | **Ukupan donos neutrošenih prihoda iz prethodne/ih godina** | **470.000** | **525.084** |   |
| **ODNOS** | **Ukupan odnos neutrošenih prihoda u sljedeću godinu** | **380.000** | **-590.000** |   |
|   |   |   |   |   |
|   |   | Financijski plan za 2023. | Rebalans |   |
| **8** | **PRIMICI OD FINANCIJSKE IMOVINE I ZADUŽIVANJA** | **0** | **0** |   |
| **5** | **IZDACI ZA FINANCIJSKU IMOVINU I OTPLATE ZAJMOVA** | **0** | **0** |   |
|   | **NETO FINANCIRANJE** | **0** | **0** |   |
|  |  |  |  |   |
|   | VIŠAK / MANJAK + DONOS + ODNOS + NETO FINANCIRANJE | 0 | 0 |   |
|   |   |   |   |   |
|   | Zagreb, 16. prosinac 2023. |   |   |   |



**Obrazloženje rebalansa financijskog plana**

**Instituta za javne financije (IJF) za 2023.**

Prijedlog financijskog plana IJF-a za 2023. s projekcijama za 2024. i 2025. usvojen je na sjednici Upravnog vijeća održanoj 20. prosinca 2022. godine.

Tijekom 2023. godine, u poslovanju IJF-a došlo je do većih promjena koje zahtijevaju rebalans financijskog plana. U odnosu na već planirane vrijednosti, povećani su i prihodi od prodaje vlastitih proizvoda i usluga IJF-a (izvor 31), prihodi od pomoći EU (izvor 51) te donacija (izvor 61) u okviru redovne djelatnosti Instituta iz evidencijskih izvora (a622132). Osim toga, u studenome 2023. godine, zaprimili smo obavijest Ministarstva znanosti i obrazovanja u kojoj je naveden „Financijski okvir potpore javnim visokim učilištima i javnim znanstvenim institutima u svrhu sufinanciranja znanstvene infrastrukture u 2023. godini“. Sukladno toj obavijesti, IJF je u rebalansu preraspodijelio dio sredstava za sufinanciranje tiskanja znanstvenih časopisa i časopisa za popularizaciju znanosti te dio sredstava za organiziranje znanstvenog skupa iz vlastitih izvora (31) u ostale pomoći (izvor 52). Obzirom da te dvije aktivnost (a622004 i a622005) nisu bile planirane u financijskom planu za 2023. godinu, ovim se rebalansom planiraju prihodi/rashodi za obje aktivnosti.

Za potrebe obrazloženja rebalansa financijskog plana IJF-a za 2023., priložena je i detaljna tablica koja sadrži podatke iz Financijskog plana s prihodima i primicima te rashodima i izdacima IJF-a za 2023. koji su usvojeni u prosincu 2022. godine (prvi stupac). U plavim stupcima su usvojene planirane vrijednosti za 2023., dok su u bijelim stupcima unutar tablice prikazane vrijednosti rebalansa financijskog plana i to na aktivnostima i izvorima koja bilježe promjene, a to su: a622132 - redovna djelatnost instituta iz evidencijskih prihoda – za izvor 31 (vlastita djelatnost IJF-a), za izvor 52 (ostale pomoći odvojeno su podaci za HRZZ projekte i za potpore MZO-a) i za izvor 61 (donacije), te za aktivnost a622125 - EU projekti iz evidencijskih prihoda, izvor 51. Svi podaci iskazani su na razini skupine (2-razina računskog plana).

U krajnjem desnom stupcu navedene su ukupne vrijednosti rebalansa financijskog plana IJF-a za 2023. godinu po skupinama prihoda i rashoda, te ukupni iznosi prihoda i rashoda, kao i donosa i prijenosa neutrošenih sredstava početkom i krajem godine. Podsjetimo da su svi javni instituti, Zakonom o izvršenju državnog proračuna izuzeti od uplate neutrošenih vlastitih i drugih prihoda u proračun, no dužni su iste uključiti u svoje planove, a o utrošku svih vlastitih i drugih prihoda (od tzv. evidencijskih prihoda) mjesečno izvještavati putem tzv. evidencijskih naloga. U ovom rebalansu financijskog plana IJF-a neutrošeni iznosi po svim izvorima navode se kao „donos“ odnosno „odnos“ sredstava iz prethodnog u iduće razdoblje. U tablici su crvenom bojom naznačene vrijednosti donosa sredstava iz 2022. po izvorima financiranja uz pozitivan predznak, dok su predviđene neutrošene vrijednosti za prijenos u 2024. godinu označene uz negativan predznak. U žutom polju (590.000 €) je ukupna vrijednost neutrošenih sredstava predviđena za prijenos u 2024.

Slijede obrazloženja rebalansa po aktivnostima i izvorima financiranja:

***Rebalans za izvor 11 – opći prihodi i primici, za aktivnosti: a622000 - redovna djelatnosti javnih instituta i za aktivnost a622137 – programsko financiranje javnih instituta***, nisu mogući jer o tome nisu primljene obavijesti iz MZO-a nakon usvajanja rebalansa Državnog proračuna RH za 2023.

***Rebalans plana za izvor 31 – vlastiti prihodi, aktivnost*** ***a622132 – redovna djelatnost instituta iz evidencijskih prihoda***

*Ovim rebalansom financijskog plana za izvor 31 planiraju se ukupni prihodi 1.026.938 € i ukupni rashodi 944.948 €, odnosno povećanje prihoda za 177.451 €, povećanje rashoda za 38.372 € u odnosu na usvojeni financijski plan.*

Prihodi od obavljanja vlastite djelatnosti Instituta temeljem prodaje proizvoda i usluga (a622132, izvor 31) planiraju se u iznosu 1.026.938 €, što je povećanje od 177.451 € u odnosu na planiranu vrijednost. Naime, koncem 2022. godine, pri donošenju Financijskog plana za 2023. godinu, vrlo oprezno planirani su prihodi od prodaje vlastitih proizvoda i usluga obzirom na ekonomske prilike u Hrvatskoj i okruženju. Dodatno, u vrijeme planiranja za 2023. još nisu bili ugovoreni svi poslovi oko izdavanja naša dva stručna časopisa i ostalih publikacija (posebnih brojeva časopisa i priručnika te portala) za naručitelje: Porezna uprava Republike Hrvatske i Carinska uprava Republike Hrvatske. Tijekom 2023. godine, IJF je na temelju dodatnih narudžbenica Carinske uprave, publicirao još pet priručnika za carinske službenike. Osim toga, tijekom 2023. godine ugovoreni su dodatni poslovi s konzultantskom tvrtkom *ICF SA* iz Bruxellesa (Belgija) u vezi s projektom *„Study report on the effectivensess of policies tackling undelared work“* ukupne vrijednosti 7.720 €, za Poreznu upravu ugovorena je izrada analize *"Simulacije učinaka reformskih prijedloga na prihode od obveznih doprinosa i poreza na dohodak pomoću mikrosimulacijskih modela"* vrijednosti 10.000 €, te nekoliko manjih projekata. Dodatno napomenimo da je u 2023. godinu preneseno 493.010 € neutrošenih vlastitih sredstva iz 2022. godine, a u 2024. godinu planira se prenijeti višak od 575.000 €.

*Izračun rebalansa financijskog plana za 2023. (a622132 izvor 31):*

*Za rashode za zaposlene planira se 82.230 € (povećanje 4.658 €), za materijalne rashode planira se 843.084 € (povećanje 26.714 €), za materijalnu imovinu 14.750 € (povećanje 7.000 €).* ***Planira se******sveukupno povećanje 38.372 €*** ***u odnosu na usvojeni financijski plan iz prosinca 2022.***

 ***Rebalans - dopuna plana za izvor 52 – ostale pomoći, aktivnost a622004 - sufinanciranje tiskanja znanstvenih časopisa i časopisa za popularizaciju znanosti i a622005 - sufinanciranje organiziranja znanstvenih skupova***

*Ovim rebalansom financijskog plana za izvor 52**aktivnost a622004 i a622005**planiraju se ukupni prihodi i rashodi, odnosno povećanje prihoda i rashoda 15.575 €* *u odnosu na usvojeni financijski plan iz prosinca 2022.*

Na temelju obavijesti Ministarstva znanosti i obrazovanja naslova „Financijski okvir potpore javnim visokim učilištima i javnim znanstvenim institutima u svrhu sufinanciranja znanstvene infrastrukture u 2023. godini“, IJF je 4. prosinca 2023. godine dostavio MZO-u dokaze o rashodima za naš znanstveni e-časopis, publikacijama popularizacije znanosti i znanstvenom skupu. Od ukupnog iznosa okvira za potporu znanstvenim časopisima i časopisima za popularizaciju znanosti IJF-a u iznosu 15.050 €, za e-znanstveni časopis *Public Sector Economics* rashodi iznose 10.150 €; za publikaciju *Osvrti Instituta za javne financije* 2.450 €, te za povremeno glasilo *Newsletter* 2.450 €. Za znanstveni skup „*Public Sector Economics: Healthcare systems after the pandemic“* održan 20. listopada 2023. godine rashodi su prikazani u iznosu od 525 €. Obzirom da u financijskom planu IJF-a za 2023. godinu, nisu planirane ove potpore koje se planiraju u Državnom proračunu RH kao aktivnost a622004 i a622005, na izvoru 52 - ostale pomoći, nužno je izmijeniti rashode IJF-a za iznos financijskog okvira potpore. Skrećemo pozornost da je poziv za iskaz interesa za sufinanciranje znanstvene infrastrukture (znanstvenih časopisa, časopisa popularizacije znanosti i znanstvenih skupova) upućen IJF-u sredinom rujna 2023., a Odluka o potpori će biti donesena do konca ove godine nakon pregleda dostavljene dokumentacije o utrošku sredstava.

*Izračun rebalansa financijskog plana za 2023. (a622004, a622005, izvor 52):*

*Za rashode za zaposlene planirano je 811 €, za materijalne rashode (usluge) planirano 14.764 €.* ***Sveukupno povećanje: 15.575 €.***

***Rebalans za izvor 52 – ostale pomoći, aktivnost a622132 – redovna djelatnost javnih instituta iz evidencijskih prihoda (projekti HRZZ-a).***

*Vezano uz projekte HRZZ-a i izvor 52 rebalansom se planiraju ukupni tekući prihodi 35.675€ i ukupni rashodi 49.909 €.*

U skladu s planiranim aktivnostima na dva ugovorena višegodišnja istraživačka projekta „*Isplati li se transparentnost? Politički i socioekonomski učinci transparentnosti proračuna lokalnih jedinica u Hrvatskoj“ i „Utjecaj poreza i socijalnih naknada na raspodjelu dohotka i ekonomsku efikasnost“* te projektu *Razvoj karijere mladih istraživača - izobrazba novih doktora znanosti*, za Hrvatsku zakladu za znanost (HRZZ), u odnosu na usvojeni financijski plan za 2023. godinu, prihodi su povećani za 8.350 €, kao i rashodi skupine 31 - rashodi za zaposlene za 6.281 €, , skupine 42 - rashode za nefinancijsku imovinu za 335 €, dok su smanjeni za skupinu 32 - materijalni rashodi za 400 € i za skupinu 34 - financijske rashode za 123 €. Napomenimo i da su prenesena neutrošena sredstva iz 2022. godine za ovu aktivnost iznosila 19.234 €, a planirano je i 5.000 € za prijenos u 2024. godinu.

***Rebalans za izvor 61, ostale pomoći - aktivnost a622132 – redovna djelatnost javnih instituta iz evidencijskih prihoda – projekti R2G4P i Digitalna.hr.***

*Za izvor 61 aktivnost a622132 rebalansom su planirani**ukupni prihodi i rashodi u iznosu od 47.600 €, odnosno povećanje 14.243 € u odnosu na usvojeni financijski plan iz prosinca 2022.*

U okviru redovne djelatnosti iz evidencijskih prihoda IJF-a (a622132), od veljače 2021. traje istraživanje „*Implementing shared anti-corruption and good governance solutions in Southeast Europe: Innovative practices and public-private partnership (R24GP)*“. Projekt financira EEA & Norway Grants Fond za regionalnu suradnju (izvor 61 - donacije). Ovo istraživanje provode naši znanstvenici i suradnici izvan IJF-a, za nositelja projekta - neprofitnu ustanovu *Center for the Study of Democracy* iz Sofije. Zbog epidemije COVID-19, projekt je otpočeo tek u 2021. i završava koncem ove godine. Sve projektne aktivnosti najprije financira IJF iz vlastitih izvora, a dvaput godišnje prima refundaciju ostvarenih rashoda, uz prethodnu provjeru istih od strane ovlaštenog revizora. Izmjenama je potrebno povećati rashode plaća za zaposlene i rashode usluga vanjskih suradnika.

0vim izmjenama preraspodijelit će se i dio planiranih rashoda za plaće u korist rashoda za usluge (vanjskih suradnika) na projektu *Digitalna.hr* koju IJF izvodi temeljen Partnerskog sporazuma sa tvrtkom Telecentar Zagreb (i Ugovora o dodjeli sredstava UP.04.2.1.06.0055 potpisanog s Ministarstvom rada, mirovinskog sustava, obitelji i socijalne politike i Nacionalnom zakladom za razvoj civilnog društva). Projekt je ugovoren koncem srpnja 2022. i završen je u kolovozu 2024.

*Izračun rebalansa financijskog plana za 2023. (a622132 izvor 61):*

*Za rashode za zaposlene planira se 27.475 € (povećanje 6.601 €), za materijalne rashode planira se 20.125 (povećanje za 7.669 €). S****veukupno planirano povećanje ovim rebalansom je 14.243 €.***

***Rebalans za izvor 51 – Pomoći EU, aktivnost a622125 – EU projekti iz evidencijskih prihoda (projekt BFORE).***

***Rebalansom se planiraju*** *ukupni tekući prihodi 40.000 € i ukupni tekući rashodi 42.840 € (odnosno povećanje prihoda: 24.483€, povećanje rashoda: 10.903 €).*

U IJF-u se provode aktivnosti temeljem sklopljenog konzorcijskog ugovora (engl. *consortium agreement*) s nositeljem projekta Katholieke Universiteit iz Leuvena (Belgija) i još četiri partnera: Centre for European Policy Studies (CEPS) iz Belgije, Fundacion Cultural 1 Mayo iz Madrida (Španjolska); Centre for Social Studies (LCSS), iz Vilniusa (Litva) i Labour Institute for Economic Research iz Helsinkija (Norveška). Projekt je *Bargaining for Equality – Strengthening collective bargaining systems to ensure fair wages and address income inequality in Europe* *(BFORE).* Projekt je započeo tek 2022. godine i produžen je do ožujka 2024. Ukupna vrijednost ugovora za IJF iznosi 57.624,85 €. U skladu s ugovornim odredbama, 90% rashoda ovog projekta bit će doznačeno IJF-u, dok će preostalih 10% rashoda IJF financirati vlastitim sredstvima. U svibnju 2022. doznačena je prva rata (40%) i tijekom 2023. druga rata (40%), a po predaji odnosno odobrenju projekta očekuje preostali iznos (20%). Iz ovog izvora, koncem 2022. godine, preneseno je 12.840 € neutrošenih sredstava u 2023 godinu. U 2024. planira se prijenos od 10.000 €.

*Izračun financijskog plana za 2024. (a622125, izvor 51) – povećanje rashoda 10.903 €*

***Iz izvora 51*** *- za rashode za zaposlene planirano je 6.494 €, za materijalne rashode 36.346 € (****povećanje 10.903 €****).*

**Zaključak**

Rebalansom financijskoga plana IJF-a **ukupni tekući prihodi za 2023. iznose 1.700.640 €.** Sastoje se od 534.852 € proračunskih prihoda, 1.026.938 € vlastitih prihoda, 40.000 € pomoći EU (BFORE projekt), 35.675 € prihoda od HRZZ-a i 15.575 € dodatnih pomoći od MZO-a (financijski okvir potpore znanstvenoj infrastrukturi) te 47.600 € donacija (za projekte za *Center for the Study of Democracy* i *Telecentar*).

Ukupni tekući prihodi za 2023. (1.700.640 €) uvećani za neutrošena sredstva prenesena koncem 2022. (525.084 €) čine ukupno raspoloživa sredstva za rashodnu stranu rebalansa financijskog plana u iznosu od **2.225.724 € (tzv. limit za rashode).**

Istovremeno ukupni **tekući rashodi i izdaci planirani za 2023. godinu iznose 1.635.724 €.** Sastoje se od 534.852 € proračunskih rashoda, 944.948 € vlastitih rashoda, 65.484 € ostalih pomoći (od čega: 49.909 € rashoda za projekte HRZZ-a, 15.575 € za sufinanciranje tiskanja časopisa i skupa), 42.840 rashoda financiranih iz EU pomoći, te 47.600 € donacija. Ukupni planirani tekući rashodi i izdaci (1.635.724 €) sastoje se od rashoda poslovanja u iznosu 1.612.864 € i rashoda za nabavu nefinancijske imovine u iznosu 22.860 €.

Rebalansom financijskog plana IJF-a, prema gotovinskom načelu planiranja prihoda i rashoda, ukupni **neutrošeni iznos sredstava za prijenos u 2024. iznosi 590.000 €.** Sastoji se od procijenjenog iznosa neutrošenih sredstava iz vlastitih izvora od 575.000 €, neutrošenih sredstava od HRZZ-a u iznosu 5.000 € i neutrošenih sredstava od EU-projekta BFORE u iznosu od 10.000 €.

U Zagrebu, 16. prosinca 2023.

Klasa:400-01/22-01/131
Ur.broj:251-733-02-22-4

Priredila:
Natalija Špehar,
voditeljica računovodstva

Ravnatelj Instituta:

Dr.sc. Vjekoslav Bratić